Paul Blobel
Paul Blobel (alm. Paul Blobel‎; 13 avqust 1894, Potsdam, Brendenburq əyaləti[d], Prussiya, Almaniya imperiyası – 7 iyun 1951, Landsberq həbsxanası) — Alman nasist hərbi cinayətkarı, SS-Standartenführer və SD üzvü. Potsdam şəhərində anadan olmuşdur. Birinci dünya müharibəsində iştirak etmiş, müharibədən sonra memar kimi işləmişdir. 1924-cü ildən 1931-ci ilə qədər memar kimi işlədikdən sonra Nasional Sosialist Alman Fəhlə Partiyasına qatılmışdır. Blobel Kiyev və ətraf bölgələrdə 33.771 nəfər yəhudinin öldürülməsi ilə nəticələnən Babi Yar qətliamının əsas təşkilatçılarından biri kimi tanınır. Qətliamın əsas iştirakçılarndan olan Sonderkommando 4a birliyinin komandiri olmuşdur.